दो किलोमीटर सड़क पर जगह-जगह गड्ढे
एलएंडटीकंपनी द्वारा फोरलेन निर्माण के दौरान सांडेराव से पाली जाने वाले मुख्य सड़क मार्ग के उपयोग के दौरान क्षतिग्रस्त हो जाने के बाद करीब 1 वर्ष होने को जा रहा है। जबकि फोरलेन निर्माण कंपनी द्वारा आज दिन तक सांडेराव के मुख्य सड़क मार्ग को सही नहीं करवाया गया है। जिससे इधर से गुजरने वाले वाहन चालकों के साथ हरेक को परेशानी का सामना करना पड़ रहा है। प्राप्त जानकारी के अनुसार एलएंडटी कंपनी द्वारा करीब 2 साल पहले फोरलेन निर्माण के दौरान सांडेराव से पाली जाने वाली मुख्य सड़क मार्ग पर भारी वाहनों की आवाजाही से यह सड़क क्षतिग्रस्त हुई। फोरलेन हाईवे शुरू हो जाने कंपनी द्घारा टोल वसूली को करीब 1 वर्ष पूर्ण होने को जा रहा है। जबकि कंपनी द्वारा सांडेराव के मुख्य सड़क मार्ग को आज दिन तक सही नहीं करवाया गया है। ना ही इस संबंध में सार्वजनिक निर्माण विभाग नेशनल हाईवे द्वारा इस मुख्य क्षतिग्रस्त सड़क मार्ग को सही कराया गया।
सांडेराव. कस्बेसे पाली जाने वाली मुख्य सड़क हुई क्षतिग्रस्त।
क्षतिग्रस्त सड़क से ग्रामीण परेशान
करीब2 किलोमीटर इस सड़क मार्ग पर जगह-जगह बडे-बडे खड्डे पड़े होने डामरीकरण उखडने से जहां वाहन चालकों को परेशानी उठानी पड़ रही है। वहीं दुपहियां वाहन चालकों को क्षतिग्रस्त सड़क मार्ग पर धूल भरे उडते गुब्बारों से हर समय हादसे का भय बना रहता है। नगर के मारवाड़-गोडवाड़ जन कल्याण सेवा समिति के अध्यक्ष जयदेवसिंह राणावत, ग्राम पंचायत के उपसरपंच करणसिंह राणावत, समाजसेवी राजेंन्द्र त्रिवेदी, अशोक कुमावत, किसान नेता हणवंतसिंह राठौड़, टैक्सी यूनियन के सदस्यों सहित ग्रामीणों ने फोरलेन कंपनी के खिलाफ शिकायत की। उन्होंने कहा कि कंपनी ने फोरलेन निर्माण के लिए क्षतिग्रस्त की गई सड़क को दुबारा ठीक नहीं कराया गया है। जिससे ग्रामीणों में फोरलेन बनवाने वाली कंपनी के खिलाफ आक्रोश व्यक्त करते हुए कलेक्टर, सार्वजनिक निर्माण विभाग के उच्च अधिकारियों, विधायक एलएंडटी कंपनी के उच्च अधिकारियों को ज्ञापन भेजकर समस्या के बारे में अवगत करवाते हुए शीघ्र समाधान की मांग की है।
hin_Deva hin_Deva hin_Deva hin_Deva hin_Deva